MLDataScientist/Wikipedia-uzbek-2024-05-01 huggingface dataset:
Erfurt

Erfurt — Germaniyadagi shahar, Gera daryosi boʻyida. Tyuringiya Respublikasining maʼmuriy markazi. Aholisi 202,1 ming kishi (1999). Mamlakatning muhim sanoat markazlaridan. Transport yoʻllarining yirik chorrahasi. Aeroporti xalqaro ahamiyatga ega. Mashinasozlik sanoati rivojlangan: temirchilikpresslash uskunalari, radioelektronika jihozlari, elektron hisoblash texnikasi ishlab chiqaruvchi korxonalar mavjud. Kimyo, mebel, tikuvchilik, poyabzal, poligrafiya, oziq-ovqat sanoati korxonalari ishlab turibdi. Tibbiyot akademiyasi, universitet bor. E.ga 741 yilda asos solingan. 8-asrda yirik savdo shahri boʻlgan. Meʼmoriy yodgorliklardan 12— 15-asrlarda qurilgan gotika cherkovi va sobor saqlangan. E.da gul navlarining xalqaro koʻrgazmasi oʻtkaziladi. 

Erfurt — Germaniyaning Turingiya federal yerining poytaxti.

Germaniya shaharlari
Augsburg

Augsburg – Bavariya yeridagi shahar. Germaniya janubida, Alp togʻlari etaklarida joylashgan. Aholisi 245 ming kishi atrofida. Transport yoʻllari tuguni. Qadimgi toʻqimachilik markazi. Ma-shinasozlik, metallni qayta ishlash, kimyo, elektrotexnika va radioelektro-nika sanoati rivojlangan. Maksimilian muzeyi, koʻplab me’moriy yodgorli-klar (11 – 18-asrlar) bor. Shahar miloddan avvalgi 15-asrda rimliklar harbiy lageri oʻrnida vujudga kelgan. 10–11-asrlarda yirik savdo-hunarmandchilik markazi boʻlgan. 15–16-asrlarda esa A. Yev-ropaning yirik savdo va moliyaviy markaziga aylandi. 1806-yildan Bavariya tarkibida.

Augsburg Germaniyaning Bavariya yerida joylashgan shahardir. Ushbu shahar Maydoni — 146,93 km2. Aholisi — 264708 kishi (2010). Neuss va Trier shaharlaridan keyin Augsburg Germaniyaning eng qadimgi shaharlaridan biridir.

Geografiyasi

Hududi 
Augsburgning hududi  kmdir. Dengiz sathidan oʻrtacha  m balandlikda joylashgan.

Demografiyasi

Fotogalereya

Manbalar 

Germaniya shaharlari
Gamburg

Germaniya Federativ Respublikasidagi yirik shaharlardan biri.

(Nemis: Freie und Hansestadt Hamburg; Low Saxon: Friee un Hansestadt Hamborg).Berlindan keyin Germaniyadagi ikkinchi eng katta shahar, shuningdek, Yevropa Ittifoqidagi 1,84 milliondan ortiq bo'lgan 7-o'rinda va eng yirik poytaxt bo'lmagan shahar. Gamburgning shahar hududida taxminan 2,5 million aholi istiqomat qiladi[1] va uning atrofida besh milliondan ortiq kishi istiqomat qiladi. Germaniyaning 16 federativ shtatlaridan biri boʻlgan Gamburg shimolda Shlezvig-Golshteyn va janubda Quyi Saksoniya bilan chegaradosh. Gamburg Germaniyaning shimolida, Elba daryosining ikkala qirg'og'ida, Alster va Bille daryolarining qo'shilish joyida, Elba Shimoliy dengizga quyilgan joydan 110 km janubi-sharqda joylashgan.

shahar 

Gamburg 

nem. Hamburg 

https://ru.m.wikipedia.org/wiki/%D0%A4%D0%B0%D0%B9%D0%BB:Hamburg_montage.jpg

 

Germaniya shaharlari
Saarland

Saar Olmoniya yerlaridan biridir. Poytaxti - Saarbrücken. Maydoni - 2 568,7 km2. 1 030 324 nafar aholi istiqomat qiladi (2008).

Saar — Olmoniya yeri. Mamlakatning gʻarbiy qismida, Saar va Mozel daryolari havzasida. Fransiya va Lyuksemburg bilan chegaradosh. Maydoni 2570 km². Aholisi 1,06 mln. kishi (2001). Maʼmuriy markazi — Saarbryukken sh. S. — mamlakatning sanoati rivojlangan yerlaridan. Iqtisodiy faol aholining yarmidan ortigʻi sanoatda band. Yetakchi sanoat tarmogʻi — ogʻir sanoat (xususan, toshkoʻmir, k,. Caap-Lotaringiya kumir havzasi) va metallurgiya. Shuningdek, umumiy mashinasozlik, elektrotexnika, poʻlat va nikel konstruksiyalar i.ch., toʻqimachilik va tikuvchilik sanoati korxonalari ham mavjud. Qora metallurgiya sanoatining asosiy markazlari: Felklingen, Nyoynkirxen, Saarbryukken sh.lari. Kimyo va neftni qayta ishlash sanoatlari ham rivojlangan. Avtomobil vagonsozlik, oynasozlik, shisha, keramika korxonalari bor. Isteʼmol mollari ishlab chiqariladi. Qishloq xoʻjaligida donli, sabzavot va yem-xashak ekinlari ekiladi. Tokzorlar barpo qilingan. Chorvachilikda kramol, choʻchqa boqiladi.

Oʻtgan asrlarda S. hududida faflik boʻlgan. 1815-yildan S. Prussiya (1871-yildan Olmoniya imperiyasi) tarkibida. 1919-yilda Millatlar Ligasi komissiyasi boshqaruvi ostiga oʻtgan. 1935-yildan yana Olmoniyaga qoʻshilgan. Ikkinchi jahon urushidan keyin S. Fransiyaning Olmoniyadagi okkupatsiya zonasi edi. 1956-yildagi Fransiya va Olmoniya oʻrtasida imzolangan shartnomaga muvofiq, 1957-yil 1 yanvardan yana Germaniya tarkibida.

Havolalar 
 Rasmiy sayti

Manbalar 

Olmoniya yerlari
Bremen (Land)

Germaniya shaharlari
Bremen (nem. [ˈbʁeːmən] (tinglash)), rasman Bremenning erkin Ganza shahri (nemischa: Freie Hansestadt Bremen; nemischa: Free Hansestadt Bremen), Germaniyaning 16 shtatlari ichida eng kichik va eng kam aholisi. U norasmiy ravishda Land Bremen („Bremen shtati“) deb ataladi, garchi bu atama baʼzan rasmiy kontekstlarda qoʻllaniladi. Shtat Bremen shahridan va uning dengiz porti eksklavi Bremerxavendan iborat boʻlib, Germaniya shimolidagi Quyi Saksoniya shtati bilan oʻralgan.

Manbalar
Saksoniya

Saksoniya — Olmoniya yeri (federativ birlik). Mamlakatning jan.sharqiy qismida, Chexiya bilan chegaradosh. S hududidan Elba daryosi oqib oʻtadi. Maydoni 18,4 ming km². Aholisi 4,38 mln. kishi (2001). Maʼmuriy markazi — Drezden sh.

S. GFR yeri sifatida yangi tashkil qilingan boʻlsada, uzoq tarixga ega. Qadimda u tarixiy viloyat boʻlgan. 10-asrda tuzilgan Meysen markazi S.ning negizi boʻlgan. 1806-yildan qirollik. 1918-yilda S.da qirollik agʻdarilib, respublika eʼlon qilindi. Ikkinchi jahon urushiga qadar S hududida joylashgan Drezden, Leypsig va Xemnits sh.lari mamlakatning industriya markazlari boʻlgan. 1952-yilda hudud GDR tarkibidagi bir necha okrugga boʻlingan. 1990-yilda ushbu okruglar yer sifatida birlashib GFR tarkibiga kirdi. S. — Olmoniyaning aholi eng zich joylashgan va sanoati rivojlangan yerlaridan. Yetakchi sanoat tarmogʻi — mashinasozlik (xususan, avtomobilsozlik, radioelektronika va elektrotexnika sanoatlari), toʻqimachilik sanoati uchun mashina va stanoklar, sovitkich va fotoapparatlar ishlab chiqariladi. Kimyo, poligrafiya, toʻqimachilik, tikuvchilik sanoati korxonalari bor. Drezden sh. turizm markazlaridan (yiliga 5 mln. sayyoh kelibketadi). Leypsigda qadimdan noshirlik ishi rivojlangan. Bu yerda har yili xalqaro kitoblar yarmarkasi utkazil adi.

Saksoniya yoki Sachsen () Olmoniyadagi yerlarning biridir.

Manbalar 

Olmoniya yerlari
Bavariya

Bavariya — GFR yeri. Dunay havzasida. Maydoni 70,6 ming km2. Aholisi 12,584 mln. kishi (2011). Maʼmuriy markazi — Myunxen shahri. Bavariya mamlakatning eng baland togʻli qismida. Myunxenda iyulning oʻrtacha harorati 17 °C, yiliga 935 mm yogʻin yogʻadi. Daryolari Dunay havzasiga mansub, koʻl koʻp. Hududining 1/3 qismi oʻrmon bilan band; togʻ yaylovlari bor.

Tarixi 
Bavariya hududida olmonarning bavar qabilasi yashagan. 1070—1180-yillar Bavariyada velf qabilasi hukmronlik qilgan. 1180—1918-yillar Vittelsbaxlar sulolasi idora qilgan. 1806-yildan qirollik va Reyn ittifoqi aʼzosi. 1871-yildan Olmoniya imperiyasi tarkibida. 1945-yildan Amerika okkupatsiya zonasi, 1949-yildan esa GFR tarkibiy qismi.

Iqtisodi 
Bavariya — industrial-agrar rayon. Elektr energiyasining yarmini GESlar beradi. Urushdan keyingi yillarda neftni qayta ishlash (Ingolshtadt, Nyoyshtadt) va neft kimyosi sanoati bunyod etilgan (neft Marsel, Genuya, Triyest portlaridan quvurlar orqali keltiriladi). Bavariya GFR alyuminiy mahsulotining 1/3 qismini beradi (Tyoging). Sanoatning yetakchi tarmogʻi mashinasozlik: elektrotexnika, (Myunxen, Nyurnberg , Erlangen), umumiy mashinasozlik (Augsburg , Ashaffenburg), transport mashinasozligi, jumladan avtomobilsozlik (Myunxen, Augsburg , Ingolshtadt) va samolyotsozlik (Augsburg), aniq mexanika (Nyurnberg). Toʻqimachilik (Xof, Augsburg) va tikuvchilik, oziq-ovqat sanoati ham muhim oʻrin tutadi.

Transporti 
Temir yoʻllari asosan elektrlashtirilgan. Avtomobil yoʻli koʻp, Dunay, Mayn daryolarida kema qatnaydi. Bavariyada Bavariya Fanlar akademiyasi (1759-yil tashkil etilgan) va 3 ta universitet bor.

Manbalar 

Olmoniya yerlari
Karlsruhe

Karlsrue — Germaniyadagi shahar, Baden-Vyurtemberg yerida. Aholisi 276,5 ming kishi (1998). K. — transport yoʻllarining yirik tuguni, daryo porti. Kanal orkali Reyn daryosiga chiqiladi. Neftni qayta ishlash (neft quvurlar orqali Marseldan keltiriladi), transport (stanok, vagon, lokomotiv) va elektrotexnika mashinasozligi, metallsozlik, kimyo, poligrafiya, oziq-ovqat sanoati korxonalari bor. Shahardan 10 km narida (Leopoldxafen) atom tadqiqotlari markazi joylashgan. Unt, Texnologiya instituti, Tasviriy sanʼat Davlat akademiyasi, Baden oʻlka muzeyi, Kunstxalle badiiy muzeyi, botanika va hayvonot boglari mavjud. K. 1715 yilda markgraf Karl Vilgelm tomonidan bunyod etilgan. 18—19-asrlarda qurilgan saroy va bogʻlar bor.

Karlsruhe Germaniyaning Baden-Württemberg yerida joylashgan shahardir. Ushbu shahar Maydoni — 173,46 km2. 294 761 nafar aholi istiqomat qiladi (2010).

Geografiyasi

Hududi 
Karlsruhening hududi  kmdir. Dengiz sathidan oʻrtacha  m balandlikda joylashgan.

Demografiyasi

Fotogalereya

Manbalar 

Germaniya shaharlari
Ozarbayjon Respublikasining madhiyasi

1920-yil 30-yanvarda Ozarbayjon Demokratik Respublikasining Nozirlar Shoʻrosi Respublikasining milliy gimnini tayyorlash haqida qaror qabul qildi va shu maqsadda Xalq Maorifi Vazirligi tomonidan musobaqa eʼlon qilindi. Lekin 1920-yil 28-aprelda Xalq Respublikasi parchalanishi Ozarbayjon milliy gimnini qabul etishga imkon bermadi.

1992-yil 27-mayda parlament "Ozarbayjon Respublikasining Davlat gimni haqida" Qonun qabul qildi. Qonunga asosan, 1919-yilda bastakor Oʻzayir Hajubayov va shoir Ahmad Javod tomonidan tartiblangan "Ozarbayjon marshi" nomli Ozarbayjonning Davlat gimni tasdiqlandi.

Mualliflar 
 Musiqasi - Oʻzeyir Hajibeyov
 Soʻzi - Ahmad Jovod

Havolalar  
Ozarbayjon gimni

Ozarbayjon
Hannover

Hannover — Germaniyadagi shahar, Leyn daryosi boʻyidagi port, Quyi Saksoniya yerining maʼmuriy markazi. 522686 nafar aholi istiqomat qiladi (2010). Maydoni — 204,01 km2. Transport yoʻl va havo yoʻllari tuguni. Xalqaro aeroport bor. Sanoat va moliyasavdo markazi. Mashinasozlik, xususan transport mashinasozligi, elektrotexnika, rezina, rangli metallurgiya, kimyo, oziq-ovqat, toʻqimachilik sanoati korxonalari bor. Hannover atrofi GFR dagi yirik neft olinadigan rayon. Hannoverda har yili xalqaro sanoat yarmarkalari oʻtkaziladi. Shaharda texnika, veterinariya, ped. oliy oʻquv yurtlari, musiqa va teatr akademiyasi, metropoliten, universitet, opera teatri, muzeylar va boshqa mavjud. Meʼmoriy yodgorliklardan Eski ratusha (1413-55) va Leybnits uyi (1648-52) bor. Hannover 12-asrdan maʼlum. 1866-yildan 1945-yilgacha Prussiyadagi Hannover provinsiyasining maʼmuriy markazi boʻlgan.

Geografiyasi

Hududi 
Hannoverning hududi  kmdir. Dengiz sathidan oʻrtacha  m balandlikda joylashgan.

Demografiyasi

Manbalar 

Germaniya shaharlari
Istanbul (viloyati)

İstanbul - Turkiyada bir viloyat.
Aholi soni 11.000.000 atrofida. Dunyoning eng gavjum 8 shaharlaridan biri. 
Istanbul juda tarixiy shahar hisoblanadi. Osiyo va Yevropani bog'lab turadigan yagona shaharligi bilan juda diqqat tortadi. 

Turkiya viloyatlari
Anqara (viloyat)

Anqara  Turkiyadagi viloyatlardan biridir. U Turkiyaning paytaxti bo'lip nufus jihatidan ikkinchi katta shahardur.

Turkiya viloyatlari
Izmir (viloyati)

İzmir  - Turkiyada bir viloyat.
Turkiyaning kattaligi boʻyicha 3-oʻrinda turadigan shahari. 
Aholi soni 3680000 dan koʻproq.

Turkiya viloyatlari
Trabzon (viloyat)

Trabzo'n - Qora dengiz yonidagi viloyat.

Turkiya viloyatlari
Haj

Haj (arabcha: ziyorat) — islomning 5 asosiy ruknidan biri. Haj qilish es-hushi butun, sogʻlom, balogʻat yoshiga yetgan va oilasi nafaqasidan tashqari safar xarajatlariga kifoya qilgudek mablagʻi boʻlgan har bir musulmonga (umrida bir marta) farz qilingan. Haj qiluvchi kishilar miyqot (ehromni bogʻlash uchun oldindan belgilab qoʻyilgan maxsus joy)dan boshlab tozalanib, sochlarini olib yoki qisqartirib Makkaga borish uchun hozirlik koʻradilar. Soʻngra ehromga kirib 2 rakat namoz oʻqiladi. Hajda Kaʼba 7-marta tavof qilinadi. Ziyoratchilar hajar al-asvad (qora tosh)ni oʻpib, keyin Safo va Marva tepaliklari orasida 7-marta yuguradilar, soʻngra zamzam suvidan ichadilar. Arafa kuni (zulhijja oyining 9-kuni) Hajning asosiy marosimi — Arafot vodiysi va togʻida turish (vuquf) boshlanadi. Ziyoratchilar u yerda xutba eshitadilar, ibodat qiladilar va namoz oʻqiydilar. Bu turish kun botguncha davom etadi. Soʻngra hojilar Muzdalifa vodiysiga yoʻl oladilar. U yerda tongga qadar ibodat bilan mashgʻul boʻlinadi. Zulhijja oyining 10-kuni (qurbon hayiti) dan boshlab 3—4 kun Mino vodiysida shaytonlarga tosh otiladi va jonliq soʻyib qurbonlik qilinadi. Madinaga borib Muhammad qabrini ziyorat qilish ham Haj vaqtida bajariladigan amalga aylangan. Bir kishi boshqa odam uchun Haj arkonlarini ado etishi ham mumkin. Bu hajji badal deb ataladi. Vafot etgan odam hamda moddiy taʼminlangan, ammo salomatligi yoki qariligi tufayli Haj ziyoratiga bora olmaydiganlar uchun hajji badal qilish mumkin boʻladi.

Hadisga koʻra, Haj qilishning asosiy qoidalari Muhammad tomonidan 632-yili „Vidolashuv Haji“ (Hajjat alvadoʻ)da belgilab berilgan. Keyinchalik asosiy huquqiy mazhab namoyandalari Haj ziyorati qoidalarini islom manbalari asosida batafsil ishlab chiqqanlar.

Oʻzbekiston mustaqillikka erishgach, yurtimiz musulmonlariga Haj amalini ado etish uchun imkoniyatlar yaratib berildi. 1991-yilda H.ga boruvchilar 1500 kishini tashkil etgan boʻlsa, 2004-yilda bu raqam 4000 dan ortiqni tashkil etdi. Mustaqillik davrida 53056 kishi Haj ibodatini ado etdi (2005).

Manbalar 

Islom
Just-in-time

Boshqaruvning bu usuli ilk marta Yaponiyaning Toyota firmasida amalda qo`llanilgan va butun dunyoga tarqalgan ishlash metodi. Bunda ishlab chiqarishni mahsulot bilan taminlash, omborlarda saqlash o`rniga, ishlab chiqarish uchun zarur mahsulot shu vaqtning o'zida ishlab chiqariladi yoki yetkazib beriladi.

Iqtisodiyot
Boshqaruv
Management
ASP

ASP ( — «serverning aktiv sahifalari») — World Wide Web uchun oson ilovalar yaratishga yordam beradigan, Microsoft tomonidan yaratilgan texnologiya. 
ASP Windows NT turkumidagi operatsion sistemasining tarkibiga kiruvchi IIS veb serveri  orqali ishlaydi.

Informatika
Microsoft
Apache Server

Apache Server, ochiq source, yani bepul ochiq jamiyat tomonidan yuzaga kelgan web server

Informatika
Coldplay

Coldplay britan alternativ rok guruhi boʻlib, 1996-yili xonanda Chris Martin va gitarachi Jonny Buckland tomonidan London Universitet Kollejida tuzilgan. Avvaliga nomi Pectoralz boʻlgan guruhga bas gitarachi Guy Berryman qoʻshilib, guruh nomi Starfish qilib oʻzgartirildi. Keyinchalik dovulchi va back-vokalchi Will Champion guruhga keldi. Baʼzan menejer Phil Harvey norasmiy beshinchi aʼzo sifatida koʻrsatiladi. Guruh 1998-yili Colplay deb atala boshlandi. Bundan keyin guruh uchta EP: Safety (1998), Brothers & Sisters (singl, 1999) va The Blue Room (1999) chiqardi. The Blue Room Coldplay Parlophone studiyasi bilan shartnoma imzolaganidan keyin chiqargan ilk albomdir.

2000-yili Coldplay "Yellow" nomli qoʻshiq va Parachutes albomini chiqarib, xalqaro shuhratga erishdi. Guruhning ikkinchi albomi A Rush of Blood to the Head (2002) tanqidchilar tomonidan maqtalib, bir necha mukofotlar, jumladan NME Yil Albomi sovriniga ega chiqdi. Keyingi albom, X&Y, 2005-yili jahonda eng koʻp sotilgan albom boʻldi. Toʻrtinchi, Viva la Vida or Death and All His Friends albomi (2008) Brian Eno produserligida chiqarildi va 51-chi Grammy Awards marosimida yutuqlarni qoʻlga kiritdi. 2011-yil 24-oktabrida Coldplay beshinchi, Mylo Xyloto nomli albom chiqardi, bu albom 34 mamlakat chartlarida birinchi pogʻonalarga koʻtarildi va 2011-yilning eng koʻp sotilgan rock albomlaridan boʻldi.

Guruh koʻplab mukofotlarga erishgan, bular qatoriga yettita Brit Award, beshta MTV Video Music Award va yettita Grammy Award kiradi. Coldplay jahon boʻylab 55 milliondan oshiq albom sotgan. 2009-yil dekabrida Rolling Stone jurnali oʻtkazgan soʻrovda Coldplay 2000-yillarning toʻrtinchi eng yaxshi guruhi, deb olqishlandi.

Coldplay musiqadan tashqari Make Trade Fair va Amnesty International kabi turli ijtimoiy va siyosiy kampaniyalarni dastaklab keladi. Guruh shuningdek Band Aid 20, Live 8, Sound Relief, Hope for Haiti Now: A Global Benefit for Earthquake Relief, The Secret Policeman's Ball va Teenage Cancer Trust kabi xayriya konsert va loyihalarida qatnashgan.

Tarkib 
 Chris Martin — bosh vokal, pianino/klavisha, gitara
 Jon Buckland — gitara, garmonika, koʻmakdagi vokal
 Guy Berryman — bass gitara, sintezator, garmonika, koʻmakdagi vokal
 Will Champion — baraban/perkussia, pianino, koʻmakdagi vokal.

Diskografiya 
 Parachutes (10-iyul, 2000)
 A Rush of Blood to the Head (26-avgust, 2002)
 X&Y (6-iyun, 2005)
 Mylo Xyloto (2011)
 Ghost Stories (2014)
 A Head Full of Dreams (2015)
 Everyday Life (2019)

Turlar 
 Parachutes Turi (2000—2001)
 A Rush of Blood to the Head Turi (2002—2003)
 Twisted Logic Turi (2005—2006)

Adabiyot

Manbalar

Havolalar 
 Guruhning rasmiy vebsayti 

Musiqiy guruhlar
Britpop guruhlar
Alternative rock guruhlar
Ingliz musiqiy guruhlari
MTV Europe Music Award sovrindorlari
Grammy mukofoti sovrindorlari
Brit mukofoti sovrindorlari
Qoʻshiqlari Billboard Hot 100 xit-paradida eng yuqori pogʻonaga koʻtarilgan ijrochilar
Bibliya

Bibliya (yun. Biblia – kitoblar) – yahudiylik va xristianlikda muqaddas hisoblangan diniy kitoblar va risolalar majmuasi. Bibliya ikki asosiy qismga – Qadimgi ahd va Yangi ahdga boʻlinadi. „Ahd“ soʻzi xudoning insonlar bilan maxsus aloqasini ifodalaydi. Qadimgi ahd yahudiylikda ham, xristianlikda ham muqaddas sanaladigan va eng qadimgi davrlarda yaratilgan diniy adabiyotlardan, Yangi ahd esa faqat xristianlar muqaddas deb biladigan, ular dini shakllanishiga aloqador diniy asarlardan iborat. Mazkur dinlarning aqidalariga binoan, Bibliya— xudoning kalomi, barcha insonlarga yoʻllangan, dunyo va odamzodning paydo boʻlishi va oxirat sirini ochib beruvchi muqaddas kitobidir. Uning asosiy mavzusi – yagona Haqning fazilatlari va insoniyat bilan munosabati haqidadir. Bibliya miloddan avvalgi VIII asr va milodiy II asrlar oraligʻida oromiy hamda yunon tillarida yozilgan. Bibliya matnlari tadqiq etilganda shu narsa tasdiqlandiki, ular qariyb ming yil davomida xilma-xil joylarda yaratilgan. Bibliya eng qadimgi adabiy yodgorliklardan biri boʻlib, diniy pandnasihatlar, aqidalar, bashoratlar, duolar, solnomalar, masallar, ishqiy va falsafiy dostonlar, hikoyat, rivoyat va maktublardan iborat. Bibliyada, bir yokdan, odamzodning gunohkor boʻlib xudo tomonidan rad etilishi, abadiy halokatga mahkum qilinishi toʻgʻrisida ran ketsa, ikkinchi yoqdan, xudo insonni qutqarish uchun qanday rejalar tuzgani haqida hikoya qilinadi. Ayniqsa, odamlarga najot yoʻlini ochgan Iso Masih toʻgʻrisida toʻlaqonli xabar beriladi. Jami 70 kitob (boʻlim)ni oʻz ichiga olgan Bibliya XIII asrda Kardinal Stefan Lengton tomonidan hozirgi koʻrinishga keltirilgan, kitoblarni sherlarga boʻlish va raqamlashtirishni parijlik matbaachi Rober Stefan (XVI asr) amalga oshirgan. Bibliya jahon boʻyicha keng tarqalgan, asrlar mobaynida koʻpgina xalqlarning axloqi, maʼnaviyati, madaniyati, adabiyoti, musiqa va rangtasvir sanʼatiga barakali taʼsir koʻrsatgan. U XIX asrgacha 400 dan ziyod, XX asr mobaynida esa yana 1400 (jami 1978) tilga toʻliq yoki qisman oʻgirilgan. Oʻzbek tilida ayrim qismlari 1891, 1913-yillarda Leypsig shahrida arab imlosida, 1981, 1983, 1986, 1990-yillarda Bibliyani tarjima qilish instituti (Stokgolm) tomonidan Kirill yozuvida chop etilgan. 1992-yilda mazkur institut Injil va Zaburni toʻliq holda va Tavrotdan „Ibtido“ qismini bir kitobga jamlab, soʻzboshi, lugʻat, jadvallar, fixrist, haritalar hamda rangli fotosuratlar bilan birga chop etgan.

Manbalar 

Muqaddas kitoblar
Nasroniylik
Red Hot Chili Peppers

Red Hot Chili Peppers — 1983 y. Kaliforniyaning Los Anjeles shahrida tashkil topgan rok guruhi. Ular oʻzining dastlabki erishuvi, 1991 y. chiqqan Blood Sugar Sex Magik albomidan boshlab, hali-xanuz oʻz moddiy muvaffaqiyati va kritiklar tarafidan ijobiy baxolar olishni davom ettirmoqdalar.

Bir qancha qiyinchiliklar va shaxsiy muammolarga duch kelgan boʻlishlariga qaramasdan, guruh Fank, Pank, Rep va Psihedelik rok elementlarini ichiga qamrab olgan ajoyib tovush yaratishga muvaffaq boʻldi. Oʻtgan 23 yil davomida, guruh toʻqqizta studio albomlarini yaratib, ular butun jaxon boʻylab qariyib 50 million nushada sotildi. Hozirda guruh Zamonaviy Rok hitlari orasida 1-chi oʻrinni egallagan qoʻshiqlari bilan jahon rekordini oʻrnatgan (9-ta 1-chi oʻrin).

Mazkur vaqtda guruh qatnashchilari quyidagilardir:
 Anthony Kiedis — bosh vokal,
 Michael Balzary (Flea nomi bilan mashxur) — bass,
 John Frusciante — gitara, ko'makchi vokal, va
 Chad Smith — baraban

Guruh aʼzolari

Hozirda 
 Michael Balzary (Flea) — 1983-xozirgacha
 Anthony Kiedis — 1983-xozirgacha
 John Frusciante — 1988—1992, 1998-xozirgacha
 Chad Smith — 1989-xozirgacha

Ilgari 
 Dix Denney — 1983
 Jack Irons — 1983—1984, 1986—1988
 Arik Marshall — 1992—1993
 Cliff Martinez — 1984—1986 
 Dwayne „Blackbird“ McKnight — 1988
 Dave Navarro — 1993—1998
 D.H. Peligro — 1988
 Jack Sherman — 1984—1985
 Hillel Slovak — 1983—1984, 1985—1988
 Jesse Tobias — 1993

Diskografiya 
 Red Hot Chili Peppers — 10 avgust, 1984 y.
 Freaky Styley — 16 avgust, 1985 y.
 The Uplift Mofo Party Plan — 23 sentabr, 1987 y.
 Mother's Milk — 16 avgust, 1989 y.
 Blood Sugar Sex Magik — 24 sentabr, 1991 y.
 One Hot Minute — 12 sentabr, 1995 y.
 Californication — 8 iyun, 1999 y.
 By the Way — 9 iyul, 2002 y.
 Stadium Arcadium — 9 may, 2006 y.
 I'm With You — 26 avgust, 2011 y.
 The Getaway — 17 iyun, 2016 y.
 Unlimited Love — 2022
 Return of the Dream Canteen — 2022

Videografiya 
 Red Hot Skate Rock (1989) — jonli ijro
 Psychedelic Sexfunk Live from Heaven (1990) — jonli ijro
 Positive Mental Octopus (1990) — kliplar
 Funky Monks (1991) — Blood Sugar Sex Magik albomining yaratilishi haqida
 Best Of The Cutting Edge Volume II (1991) — kliplar
 What Hits!? (1992) — kliplar
 Woodstock 1994 (1994) — jonli ijro
 Free Tibet (1998) — jonli ijro
 Woodstock 1999 (1999) — jonli ijro
 Off the Map (2001) — jonli ijro
 Rock Your Socks Off (Unauthorized) (2001) — dokumental film
 „By the Way“ (2002) — klip singli/By The Way klipining yaratilishi haqida
 Rockthology 1: Hard N Heavy (2002) — kliplar/intervyular
 Greatest Hits and Videos (2003) — kliplar/saxna ortidan lavxalar
 Live at Slane Castle (2003) — jonli ijro
 The Last Gang In Town (2004) — dokumental film
 The Red Hot Chili Peppers Phenomenon (2006) — dokumental film
 Dani California (2006) — kliplarning suratga olinishi/intervyular/saxna ortidan lavxalar
 Tell Me Baby (2006) — 2006 y.ning kuzida chiqish arafasida

Havolalar 
 Rasmiy sayti
 Red Hot Chili Peppers „MySpace“da
 RHCP haqida hamma narsa 

Musiqiy guruhlar
Alternative rock guruhlar
MTV Europe Music Award sovrindorlari
Grammy mukofoti sovrindorlari
Brit mukofoti sovrindorlari
Kvartet

Bu maqola kvartet soʻzi haqida, oʻzbek musiqiy guruhi uchun bu maqolani koʻring — Kvartet (guruh)

Kvartet (lot. guartus — toʻrtinchi) — I) 4 sozanda (yoki xonanda)dan iborat ansambl. K. tarkibi jihatidan bir xil (torli yoki puflama sozlar) hamda aralash (torli va puflama sozlar yoki torli sozlar va fortepiano) boʻlishi mumkin. Kamer-cholgʻu ansambllar ichida torli sozlar K.i (2 ta skripka, alt va violonchel) keng tarqalgan. Estrada sanʼatida ham K. ansambllari keng oʻrin olgan: "Bitlz" (Angliya), "ABBA" (Shvetsiya), "Orera" (Gruziya), "Sideriz" (Oʻzbekiston) va b.; 2) 4 sozanda, baʼzan 4 xonanda uchun yozilgan kamer musiqa asari. Oʻzbekiston kompozitorlaridan B. Giyenko (9 ta, 1945—95), Ik. Akbarov (6 ta, 1963—88), shuningdek, D. Soatqulov, Sayfi Jalil, E. Solihov, N. Gʻiyosov, D. Yanov-Yanovskiy va b.ning K.lari mavjud. 

Kvartet (lot. quartette — toʻrtlik) — toʻrtta bir xil yoki oʻxshash
predmetlar toʻplami, yoki bir maqsad uchun birlashgan toʻrtta shaxsdan iborat guruh.

Galereya

Havolalar 
 Квартет // Булучевский Ю., Фомин В. Краткий музыкальный словарь. — М.: Музыка, 2005. — 461 с.

Kvartetlar

Manbalar